ไฟแนนซ์ทูเดย์
หลังจากกรมสรรพากรเปิดให้ขอรับคืนเงินภาษีเงินได้บุคคลธรรมดา ผ่านทางระบบพร้อมเพย์
25 ก.พ. 2560

โดย...ช.ชดา
- หลังจากกรมสรรพากรเปิดให้ขอรับคืนเงินภาษีเงินได้บุคคลธรรมดา ผ่านทางระบบพร้อมเพย์ หรือจะรับเช็คเข้าบัญชีตามระบบเดิม โดยสื่อสารกับผู้เสียภาษีมาว่าถ้าขอรับเงินผ่านพร้อมเพย์จะเร็วกว่าขอทางเช็ค ทำให้ยอดใช้พร้อมเพย์เพิ่มขึ้นอย่างรวดเร็ว ในขณะเดียวกันจ่ายเงินคืนภาษีกลับช้าลง ไม่ว่าจะขอคืนภาษีจากระบบใดก็ตาม ทำไมกลับทางกันก็ไม่รู้
- มาดามแป้ง นวลพรรณ ล่ำซำ กรรมการผู้จัดการ บริษัทเมืองไทยประกันภัย ซุ่มโป่งเขียนหนังสือ “ชีวิตไม่ได้โรยด้วยกลีบกุหลาบ” เตรียมจะเปิดตัวหนังสือพ็อกเกต บุ๊กเล่มแรกของตัวเองในเร็วๆ นี้ ขายไม่แพง เล่มละ 235 บาทเท่านั้น แฟนคลับโปรดติดตาม
- ปีนี้ธนาคารกรุงเทพดี๊ด๊าเป็นพิเศษเพราะสโมสรฟุตบอลเชลซี ที่ธนาคารกรุงเทพผู้สนับสนุนอย่างเป็นทางการในประเทศไทย มีแนวโน้มจะเป็นแชมป์พรีเมียร์ลีกของอังกฤษจากผลงานอันโดดเด่น ทำให้ธนาคารต้องคิดแคมเปญล่วงหน้าไว้ร่วมฉลอง